Gaubertus, sanctæ Nivernensis ecclesiæ episcopus. Notum fieri volumus omnibus tam presentibus quam futuris qualiter veniens quidam illustris clericus, nomine Teodericus, ante presentiam nostram expetiit mansuetudinem nostram quatenus concederemus ei quasdam res huic sanctæ ecclesiæ subditas, in pago Matisconense sitas, hoc est ecclesiam in honore sancti Martini dicatam in villa quæ dicitur Mons et in altera villa quæ vocatur Bello-planus, atque altera Cerciacus, necnon et in villa Fisceiaco, ultra quoque Sagonnam fluvium, omnia quæ ibi sanctus Cyricus habere dignoscitur. Cujus petitionibus libenter adquiescentes concessimus ei et uno hæredi, cui ipse voluerit, post obitum suum, cum omnibus videlicet appendiciis id est vineis, campis, silvis, aquis, pratis, inquisitum et inquirendum. Ipse vero concessit sancto Cyrico unum mansum in pago Nivernense in villa Severias, tali tenore, ut quandiu vixerit ipse atque supradictus heres teneant, solventes in censum missa sancti Cyrici, ex manso solidos III, et ex supradictis rebus solidos XII et sic demum teneant omnia cum servis et ancillis; et si tardi aut negligentes de ipso censu fuerint, non amittant, sed dupliciter censum componant. Actum Nevernis publice. Gaubertus sanctæ Nevernensis ecclesiæ episcopus; Atto archidiaconus, Tedelgrinus, Umbertus, Dodo archidiaconus. Signum Randuini; S. Widonis; S. Gausfredi; S. Erberti; S. Eldeberti; S. Bertadi. Ego Gislebertus scripsi et firmavi ad vicem Teterii, regnante Lotherio rege anno II.